विश्‍वास के वरदान को विशेष वरदान के रूप में परिभाषित किया जा सकता है, जिस में पवित्र आत्मा एक विश्‍वासी को परमेश्‍वर की प्रतिज्ञा, सामर्थ्य और उपस्थिति में विश्‍वास करने के लिए असाधारण विश्‍वास प्रदान करता है, ताकि वह कलीसिया में परमेश्‍वर के भविष्य के कार्य के लिए नायक के रूप में खड़ा हो सके। विश्‍वास के आत्मिक वरदान में एक व्यक्ति के द्वारा परमेश्‍वर के वचन और उसकी प्रतिज्ञाओं में एक दृढ़ और अविश्‍वसनीय विश्‍वास को प्रदर्शित किया जाता है। विश्‍वास के वरदान वाले लोगों के उदाहरण इब्रानियों के अध्याय 11 में सूचीबद्ध हैं। इस अध्याय को अक्सर "विश्‍वास का लंगर" कहा जाता है, जो उन लोगों का विवरण देता है, जिनका विश्‍वास असाधारण था, जिसने उन्हें असाधारण, मनुष्य की शक्ति से परे होकर किए जाने वाले कामों के लिए सक्षम किया। इसमें हम नूह को 120 वर्षों तक एक विशाल जहाज का निर्माण करते हुए देखते हैं, उस समय तक वर्षा का कोई अस्तित्व ही नहीं था और अब्राहम का मानना था कि वह एक बच्चे का पिता बनेगा जबकि उसकी पत्नी के पास ऐसा करने की स्वाभाविक क्षमता ही समाप्त हो गई थी। परमेश्‍वर की ओर से मिलने वाले विश्‍वास के विशेष वरदान के बिना ऐसी बातों का घटित होना असम्भव था।